
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00682/2013-04
26.09.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У
о акредитацији високошколске установе

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ са седиштем у КОЛАШИНСКА ББ, КОСОВСКА МИТРОВИЦА, ПИБ: 102259409, Матични број: 09018468,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ са седиштем у КОЛАШИНСКА ББ, КОСОВСКА МИТРОВИЦА, је дана 29.3.2013. године поднела захтев за акредитацију  под бројем 612-00-00682/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Циљеви Факултета су јасно дефинисани и показују функционалну опредељеност за школовање студената одређеног профила и за бављење научно истраживачким и развојним радом. Краткорочни циљеви су у функцији струке и ефикасног и квалитетног студирања, док дугорочни циљеви кореспондирају са ставовима државе и националних интереса. Својим постојањем, радом и трајањем Факултет оправдава своју мисију. Планирање свих активности у сложеним условима рада је претпоставка ефикасног функционисања ове високо школске установе. Контрола као корективна планска активност не заобилази ни једно од подручја деловања запослених, студената али и окружења. Инаугурација планирања и контроле на Факултету се сматра претпоставком управљања укупним квалитетом. Јавност у раду, правилна и свестрана информисаност заступљена је и у документима и у практичном деловању на Факултету. У свим другим областима деловања Факултет, такође, редовно преиспитује делотворност спроведеног планирања и контроле и ради на њиховом унапређивању.
На Факултету су организоване следеће катедре: 1. Катедра за економску теорију и анализу, 2. Катедра за економску политику и развој, 3. Катедра за пословну економију, 4. Катедра за математику, информатику и статистику, 5. Катедра за међународне економске односе и 6. Катедра за рачуноводство и пословне финансије. Одлуку о организовању и укидању организационих јединица Факултета доноси Савет факултета, на предлог Наставно-научног већа. Управљање Економским факултетом обавља се према важећим законима из области високог образовања, према Статуту Факултета и другим правним актима. Статутом  Факултета су предвиђени следећи органи и то: орган управљања, орган пословођења, стручни орган и студентски парламент.
Савладавањем  студијског програма студенти стичу многобројне предметно-специфичне компетенције. На факултету постоји 4 студијска програма, и то: ОАС Пословна економија са 4 модула: 1. Рачуноводство и ревизија, 2. Финансије, банкарство и осигурање, 3. Међународна економија и спољна трговина и 4. Менаџмент, маркетинг и предузетништво, МАС Пословна економија, МАС Међународна економија, ДС Пословна економија. 
Научноистраживачки рад Факултета одвија се паралелно са образовним радом и у значајном обиму је имплементаран у овај образови рад. Научни рад Факултета углавном се одвија кроз научно-истраживачке пројекте, већег или мањег обима које реализују истраживачки тимови, кроз докторске радове и кроз индивидуалне истраживачке радове појединих наставника. Већина пројеката и докторских дисертација реализује се у области основних истраживања и делом у области примењених. Факултет има усвојен дугорочни план научноистраживачког рада, утврђене механизме контроле квалитета овог рада и обучен кадар и организациону структуру за његову реализацију. Све резултате до којих се дође у истраживањима Факултет имплементира у наставни процес и објављује унутар своје издавачке делатности. У циљу развоја студија, наставе и научноистраживачког и стручног рада Факултет образује Центре у свом саставу, и то:1. Научноистраживачки центар Економског факултета 2. Центар за издавачку делатност 3. Рачунарски центар и 4. Центар за међународну сарадњу.
Факултет егзистира у специфичним условима и непрекидно остварује процес прилагођавања и активног повратног деловања,стварајући задовољавајуће услове за рад, напредовање и укупни развој. Групе за предавања и вежбе са аспекта броја студената усаглашена је са стандардима (допуна). Стручно-административне, техничке и помоћне послове, који укључују правне, кадровске и опште послове, финансијске и рачуноводствене послове, послове везане за студентска и наставна питања, библиотечке и издавачке послове, послове информационо комуникационе подршке и друге послове на Факултету обављају запослени који испуњавају услове утврђене општим актом о систематизацији.
Политика уписа јасно је дефинисана документима Факултета који предвиђају укупност процедура и поступака за несметано функционисање образовног процеса. Квота уписа за буџетске и самофинансирајуће студенте утврђује се по дефинисаној процедури. На Факултету се континуирано прати и анализира ток образовног процеса по унапред јасно дефинисаним процедурама, које предвиђају и појединачне аспекте и целину. Корективне активности које Факултет предузима саставни и су део контроле квалитета и активног повратног реаговања. 
Факултет је обезбедио просторне, техничко-технолошке, библиотечке и друге ресурсе који су примерени карактеру студијских програма и броју студената који се уписује. У згради Економског факултета са привременим седиштем у Косовској Митровици постоји рачунарски центар у коме се одвија настава из уско специјализованих предмета. Без обзира на локацијску разуђеност простора у коме се одвија образовни и истраживачки процес, ниво техничко технолошке и санитарне опремљености је на сигурносном задовољавајућем нивоу. У  односу на разуђеност простора у коме се одвија образовни и истраживачки процес, опрема је на вишем нивоу са карактеристиком савремености. 
Библиотека Економског факултета Универзитета у Приштини са привременим седиштем у Косовској Митровици је организациона јединица Факултета намењена пружању библиотечких услуга у процесу наставе и научног и стручног рада за област економских и сродних наука. Библиотека има своје дефинисане задатке које успешно остварује. Ради унапређивања делатности и координисања рада, Библиотека се може повезивати и удружити у заједнице са сродним библиотекама у земљи и иностранству. Библиотека је интегрални део библиотечко-информационог система универзитета и других специјалних подсистема Србије. У библиотеци функционише информациони систем и постоји рачунарска учионица. Библиотека се редовно допуњава издањима која су усклађена са актуелним достигнућима из научних дисциплина које се проучавају на Факултету.
Факултет стиче средства за обављање делатности из следећих извора: 1. средстава која обезбеђује оснивач, 2. школарине, 3. средстава за финансирање научноистраживачког и стручног рада, 4. пројеката и уговора у вези са реализацијом наставе, истраживања и консултантских услуга, 5. накнада за комерцијалне и друге услуге, 6. оснивачких права и из уговора са трећим лицима, 7. донација, поклона, завештања, 8. других извора, у складу са законом. Финансијски план за текућу годину представља јавни документ.
Економски факултет   непрекидно и систематски ради на унапређењу квалитета својих студијских програма, технологије студирања и односа са окружењем. Корисници услуга – студенти, држава, органа управе, државне инспекција и медији имају непрекидан и отворен приступ информацијама о активностима Факултета и токовима његових активности. Факултет остварује  потпуну контролу у најважнијим сегментима пословања, истовремено потпуним дефинисањем свих процедура рада прописује и олакшава свакодневни посао свих других запослених. Самовредновање се врши на темељу брижљиве и реалистичне самоанализе. Сви прикупљени подаци се користе као вредан извор информација за препознавање властитих предности, недостатака и могућности. Посебно су вредна исказана искуства и мишљења студената. Самовредновање је трајна, континуирана активност која укључује све запослене. Користи договорене стандарде, индикаторе квалитета и остале мере учинака. Генерише ваљане и поуздане податке из различитих извора. Извештај о самовредновању и контроли квалитета ради тим који поред искусних наставника има у свом саставу и друге сараднике као и студенте и административно особље.  Области обезбеђења квалитета су студијски програми, настава, напредовање студената, објективност оцењивања, уџбеници и литература, ресурси, ненаставна подршка, процес управљања. Извештај о  самовредновању Економског факултета у Косовској Митровици  може служити као основа за промене и унапређење наставног процеса, али и као извор информација будућим послодавцима о знањима и вештинама које студенти стичу у високошколској установи.
Факултет објављује потпуне информације о раду на свом сајту. Део информација студенти добијају преко својих представника у Наставно- научном већу и Савету факултета, као и преко студента продекана, односно председника студентског парламента. Рад Факултета је јаван. У потпуности се користе и доступна су скоро сва средства и начини истинитог и објективног информисања свих актера односа са Економским факултетом. Посебан акценат даје се информисању потенцијалних студената. Факултет то спроводи презентацијама Факултета, држањем семинара  и популарних предавања у школама, такмичењима као и отварањем  истраживачког центра ђацима-будућим студентима. Остала заинтересована лица добијају информације преко сајта или у директним разговорима са Студентском службом и Деканом факултета. Листа наставника и сарадника са њиховим компетенцијама је јавни документ и доступна је преко више комуникационо информационих извора.

     
Kомисија за акредитацију и проверу квалитета, утврдила је да високошколска установа ЕКОНОМСКИ ФАКУЛТЕТ УНИВЕРЗИТЕТА У ПРИШТИНИ има укупно 25 наставника са пуним радним временом, 7 наставника са непуним радним временом, 5 сарадника, 1.869 м2 бруто  простора за извођење наставе за укупно 494 студената у седишту.
[bookmark: _GoBack] 
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-ЕКОНОМСКИ ФАКУЛТЕТ са седиштем у КОЛАШИНСКА ББ, КОСОВСКА МИТРОВИЦА, ПИБ: 102259409, Матични број: 09018468, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

